Case ID: 1204742
Sentence 26: Bundan əlavə, cavabdehin kassasiya şikayətində istinad etdiyi akademik arayış haqqında müddəalar onun göstərdiyi kimi “Xarici dövlətlərin ali təhsil sahəsində ixtisaslarının tanınması və ekvivalentliyinin müəyyən edilməsi (nostrifikasiyası) Qaydaları”nda deyil, Azərbaycan Respublikası Təhsil Nazirinin xx xxxx 1997-ci il tarixli, 476 nömrəli əmri ilə təsdiq olunmuş, Ali təhsilin bakalavr pilləsi üçün təhsil haqqında dövlət sənədlərinin hazırlanması, doldurulması, qeydiyyata alınması, saxlanılması və verilməsi Qaydalarında göstərilmişdir.İddiaçı tərəfindən akademik arayışın təqdim edilməməsi ilə bağlı kassasiya şikayətindəki cavabdehin mövqeyinə gəlincə, bununla əlaqədar olaraq məhkəmə kollegiyası qeyd edir ki, apelyasiya icraatı zamanı apelyasiya instansiyası məhkəməsi kassasiya instansiya məhkəməsinin göstərişlərini nəzərə alaraq, xx xxxxxx 2019-cu il tarixində Belarus Respublikasının Fövqəladə Hallar Nazirliyinin Mühəndis-Komanda İnstitutuna sorğu verərək İddiaçı xx.xx.2010-cu il tarixdən xx.xx.2012-ci il tarixinədək “fövqəladə vəziyyətin xəbərdar və ləğv edilməsi” ixtisası üzrə mühəndis fakültəsində oxuyub-oxumaması barədə məlumatın, əgər oxuyubsa təhsil haqqında akademik arayışın surətinin təqdim edilməsi xahiş etmişdir.